**Αθήνα:** 10.12.2023

**ΑΝΑΚΟΙΝΩΣΗ**

Με θλίψη αποχαιρετούμε τον Μιχάλη Σαμαρτζή

Η ΕΣΑμεΑ με βαθιά θλίψη ενημερώνει ότι σήμερα 10 Δεκεμβρίου 2023 έφυγε από τη ζωή σε ηλικία 53 ετών ο Μιχάλης Σαμαρτζής, που έπασχε από καρκίνο.

Ο Μιχάλης Σαμαρτζής υπήρξε μέλος του Γενικού Συμβουλίου της ΕΣΑμεΑ, και ακάματος αγωνιστής του αναπηρικού κινήματος από τα πολύ νεανικά του χρόνια ξεκινώντας από το Ηράκλειο της Κρήτης και μετέπειτα στην Αθήνα. Στη σύζυγό του Σοφία, στα δύο παιδιά του Αρετή και Σωκράτη, εκφράζουμε τα συλλυπητήριά μας.

Ο πρόεδρος της ΕΣΑμεΑ Ιωάννης Βαρδακαστάνης δήλωσε: «Τον Μιχάλη θα τον θυμόμαστε πάντα για την ευφυία του, την οξυδέρκειά του και τη βαθιά του προσήλωση στις αξίες και στους στόχους του αναπηρικού κινήματος. Ο Μιχάλης με τίμησε με τη φιλία του και την αγάπη του εκφράζω τη θλίψη μου για αυτή τη μεγάλη απώλεια, πρώτα απ’ όλα για την οικογένειά του, και για το χώρο μας. Αγαπημένε Μιχάλη, καλό σου ταξίδι».

Τώρα μπορείτε να ενημερωθείτε για όλες τις εξελίξεις στο χώρο της Αναπηρίας στην ιστοσελίδα της Ε.Σ.Α.μεΑ.: [www.esaea.gr](http://www.esaea.gr/) ή [www.esamea.gr](http://www.esamea.gr/).

|  |  |
| --- | --- |
| Λογότυπο προσβάσιμου εγγράφου MS Word (*.docx) | **Προσβάσιμο αρχείο Microsoft Word (\*.docx)**Το παρόν αρχείο ελέγχθηκε με το εργαλείο ***Microsoft Accessibility Checker*** και δε βρέθηκαν θέματα προσβασιμότητας. Τα άτομα με αναπηρία δε θα αντιμετωπίζουν δυσκολίες στην ανάγνωσή του. |